JUMAL KÕNELEB
Tere jälle ja tere tulemast Jumala Sõna ja Jumala tarkuste juurde
ning Jani ja Joy seltsi!
Oleme mitmes saates rääkinud, et Jumala Sõna on seeme
ja Jumal tahab, et Tema Sõna kannaks meis head ja imelist vilja
sest Ta on hea Jumal.
Samas teame, et kõigi elust ei paista vilja.
Oleme rääkinud ka erinevatest maapindadest,
millest on juttu tähendamissõnas külvajast.
Alati seeme ei kanna vilja, mida me ja eriti Jumal tahaks me elus.
Tema tahab ainult head.
Täna läheme päris tuumani ja räägime, mis see hea maapind on.
Tähendamissõnas külvajast mainib Jeesus nelja maapinda
ja ainult üks neist oli hea.
Mis on see hea maapind, milline maapind kannab tõesti
head vilja ja mitmekordset saaki? Kuidas saaksime sellise maapinna?
Maapind, millest Piibel räägib, on süda.
Milline on siis süda, milles Jumala Sõna
kannab mitmekordselt vilja?
Mõned inimesed kuulevad Jumala head sõnumit näiteks tervenemisest
ja mõtlevad kohe, et see ei käi ikkagi minu kohta.
Ma ei parane niikuinii.
Nii kukub hea seeme lihtsalt maha ega kanna vilja.
Teised innustuvad hetkeks, aga valudes olles loobuvad Sõnast.
Kuidas me saaksime nii tugeva ja hea maapinna, et see ei annaks alla,
vaid Jumala Sõna kuuldes haaraks sellest ja hoiaks kinni
küünte ja hammastega.
Kui mõelda põllulappi ja koduseid aiatöid,
siis hea maapind on kobe,
selline, mis võtab seemned vastu.
See ei tohi olla kõva ja kuiv,
muidu ei saa sinna seemneid pista
ja need ei kasvaks kõvas pinnases.
Vastuvõtlik, avatud ja pehme süda on selline,
mis julgeb võtta vastu.
See on kaitstud. Kui kardan, siis tunnen kohe,
et mu süda läheb lukku.
Kui kardan, et Jumala Sõnad ei pea paika,
siis mu süda on suletud.
Kuidas olla rahulik,
kaitstud ja usaldav?
Kuidas julgeksin võtta vastu Jumala headuse?
Õigupoolest on sageli küsimus selles,
et inimesel on vale pilt Jumalast.
Selle pärast me ei julge Tema peale loota.
Kui me teame, et Jumal armastab meid,
kui teame seda veendunult, mitte vaid peas, vaid südames
ja teame kogu oma olemusega, et Jumal tõesti armastab meid,
siis tahan väita, et see on selline maapind,
millel võib hakata kasvama imelisi taimi.
Kui laps tunneb, et teda armastatakse,
tavalistes inimsuhetes täpselt samamoodi,
kui ta saab kasvada kodus, kus teda tõesti armastatakse,
temast hoolitakse ja tema eest hoolitsetakse,
siis ta kasvab elu usaldavaks inimeseks.
Ta usaldab inimesi ja tal on ka kerge usaldada Jumalat.
Mis selle maapinna on heaks teinud? Ma väidan, et Jumala armastus.
Armastus muudab meie südame maapinda.
Olen pidanud hingehoius tegema inimeste elus aluserajamistööd.
Sageli tahavad inimesed kiirelt oma ellu muutusi saada.
Aga kui pilt Jumalast on vale, siis püüa sellele ehitada
kuitahes uhket lossi -
kui alus pole korras, siis see ei püsi.
Elu ei ole alati nii lihtne.
Hea maapinna eelduseks on õige pilt Jumalast.
Seetõttu on see väga tähtis.
Milline see õige pilt siis on? Mida sa sellega mõtled?
Vaatame parem, mida Jumal ütleb.
Efeslastele 3:17-19
"Et Kristus usu kaudu elaks teie südameis
ning te oleksite juurdunud ja kinnitatud armastuses,
et te suudaksite koos kõigi pühadega tunnetada,
milline on armastuse laius ja pikkus ja sügavus ja kõrgus,
ning ära tunda Kristuse armastust, mis ületab iga tunnetuse,
et te oleksite täidetud Jumala kogu täiusega."
Laiendatud Piiblitõlkes kõlab see sama koht umbes nii:
"Juurduge sügavale armastusse, nii, et teie alus on turvaliselt armastuses,
et võite mõista kui lai, pikk, kõrge ja sügav
on Jumala armastus, et võiksite õppida
praktika ja omade kogemuste kaudu tundma Kristuse armastust."
Piibel räägib, millesse me peaksime juurduma,
mis on vundament,
mille peale peaksime oma elu ehitama.
Piibel räägib Kristuse armastusest.
Pauluse sõnul tuleks sellesse juurduda ja elu rajada.
Kristuse armastus meie vastu. Kas pole päris hea?
See on väga loomulik. Kui ma veendunult tean,
et Jumal armastab mind ja tõesti tean seda, siis pole raske uskuda,
et Ta tahab minu eest hoolitseda
ja võtta vastu Tema lubadusi Tema sõnast.
Usun seda, et Tema Sõna on tõde, kui ma tean, et Ta tõesti armastab.
Seetõttu see on vundament, see hea maapind ja esimene töö,
mida Püha Vaim tahab meis teha, et me teame kui lai, kui kõrge,
kui mõõtmatult sügav ja ääretult suur on Tema armastus meie vastu.
Nii mõõtmatu, et me ei mõistaks seda iialgi.
Nii tugev, et mingi kitsikus ega vaenlase plaan,
ükski vägi ega keegi või meid lahutada Kristuse armastusest.
See on päris tähtis.
Ma mõistan, mida sa ütled ja kuulen, mida räägid armastusest.
Miks seda on nii raske vastu võtta?
Miks on nii, et ma kuulen kõrvadega,
aga sisemuses olen peaaegu kindel, et see ei käi minu kohta
ja elu on näidanud, et see pole päris nii.
Mu elu, sisemus ja tingimused räägivad hoopis midagi muud.
Ikkagi ma tean, et sul on õigus. Ma tean, et see on tõde.
Jumal on armastus.
Jälle see tuttav vastuolu selle vahel, mida Jumal ütleb
ja mida mu süda tunneb,
mida Jumal ütleb ja mida mu elu näitab.
See on meie usuelu väljakutse,
et Jumala tõed peavad esmalt saama
tõeks minu südames, minu sisemuses.
Piibl ütleb, et Taevariik on seespidi meie sees.
Issand tahab, et see, mida Jan räägib armastusest,
et see saaks tõesti tõeks minu sees.
Siis see hakkab välja paistma.
Paistma välistes olukordades, mu tunnetes, minu ihus.
Oleme rääkinud sellest, et Johannes oli jüngreist ainuke,
kes võttis Jeesuse armastust vastu.
Näeme, kuidas ta pühal õhtusöömaajal
lamab Jeesuse rinna najal.
Mingil ajal on ta alandlikult mõistnud, et tema jõust ei piisa
ning ta lihtsalt läks ja lamas Jeesuse süles.
Hiljuti kohtasin üht sõpra.
Tean, et ta oli kuulnud palju Jumala armastusest,
aga polnud sisemiselt mõistnud, mida see tähendas.
Kuni ühel koosolekul Jumal näitas seda ja miski temas loksus paika.
Ta mõistis, mis on Jumala armastus.
Tahan ka sind julgustada otsima seda nagu janune otsib vett.
Soomes toimub palju "Isa süda" seminare. See võrratu.
See rahvas on armastuse osas omadega tõsiselt miinuses.
Meie kultuuri ja ajaloo tõttu on selles valdkonnas paljudel valus.
Aga Jumal on suurem. Ta tõesti on suurem.
Johannes kirjutab oma esimeses kirjas,
et me tuneme seda armastust, mis Jumalal on meie vastu.
Jumal tahab, et me teaksime, et Ta armastab meid,
aga mõnikord peame hakkama sellessse uskuma siis,
kui seda pole üldse tunda.
Hakkame rääkima sellest, kuigi seda on raske uskuda.
Siis see läheb tasapisi peast südamesse.
Kas on olemas mingi tõestus? Tahaksin vettpidavat tõestust.
Nagu kuriteopaigalt leitav DNA
seob kurjategija selle teoga.
Tahaksin samasugust vettpidavat DNA- tõestust, et see on tõsi,
et Jumal tõesti armastab mind.
Mõtlesime selle üle ja märkasin, õieti mulle meenus,
et on olemas vettpidav tõestus.
See on minu 100-aastase vanaema krutsifiks.
Mõelda vaid. Ta saab varsti 101-aastaseks.
See rist ongi see tõend.
Johannese 3:16 ütleb: "Sest nõnda on Jumal maailma armastanud,
et Ta oma ainusündinud Poja on andnud,"
Sest Ta armastas meid ja maailma.
Muidu Ta poleks seda teinud. Muidu Ta poleks andnud
oma ainsat last ristisurma meie eest.
Isegi minusugusele, veidike kõvasüdamelisele,
räägib ja tõestab see, et Ta armastab mind.
Arm on see, mis mind kõnetab, et Jumal tõesti armastab.
Samuti räägib see arm, et kuigi ma pole täiuslik,
kuigi ma tean, milline on armastusväärne inimene,
keda on lihtne armastada ja tean oma südant ja seda,
et mina ei ole selline inimene.
Aga on olemas üks, kes oli armastusväärne.
Inimene, kes maa peal elades ei teinud pattu,
kes elas isegi Taeva ja maa Loojale vastuvõetavat elu.
Kui olen Tema vastu võtnud, siis olen nüüd Temas.
Piibel ütleb, et nüüd ei ela enam mina hah- hah- ha-
vaid Kristus minus.
Selle armu tõttu igaüks meist, ükskõik milline ta ka on,
võib võtta vastu Jumala armastuse.
Kes tahes. Isegi olles teinud mistahes vigu,
mitmeid miljoneid, tuhandeid miljoneid kordi läbikukkunud,
Jeesuse ristisurmast piisab alati. Selles on Jumala armastus.
1Jh 4:9 "Jumala armastus meie vastu on saanud avalikuks selles,
et Jumal oma ainusündinud Poja on läkitanud maailma,"
Selles see ilmus! "et me tema läbi elaksime."
1Johannese 4:10 "Selles on armastus - ei, mitte selles,
et meie oleme armastanud Jumalat, vaid et tema on armastanud meid
ja on läkitanud oma Poja lepitusohvriks meie pattude eest."
Selles on vettpidav tõestus Jumala armastusest.
Kõige selle taga, mida Jumal teeb on üks motiiv. See on armastus.
Isa saatis oma Poja armastuse pärast, Jeesus andis elu vabatahtlikult
armastuse pärat meie vastu. Püha Vaim tuli elama meiega
ja meie sisse armastusest meie vastu, et olla meie kaitsja ja lohutaja.
Jumalal on vaid üks motiiv tegutsemiseks. See on armastus.
Miks see on nii tähtis? Sest paljud tahavad kõvasti näha
Jumala imesid ja et Jumala imelised lubadused võiks täituda meie elus,
et meie usk võiks kasvada, et meie elu saadaksid imed.
Kõik see on tähtis ja imeline, aga samal ajal ütleb Jumala Sõna siiski,
et kui meil oleks kogu teadmine ja usk, millega mägesi liigutada millal iganes,
kui me Joyga annaks kogu vara vaestele ja ohverdaks.
Piibel ütleb ikkagi 1Korintlastele 13, et ilma armastuseta oleks see kõik tühine.
"Ja kui mul oleks prohvetianne ja ma teaksin kõiki saladusi
ja ma tunnetaksin kõike", kui oleksid vaadanud kõiki
Jani ja Joy "Jumal kõneleb" saateid ja "ja kui mul oleks kogu usk,
nii et ma võiksin mägesid teisale tõsta, aga mul ei oleks armastust,
siis poleks minust ühtigi."
Sageli tahame Peetruse kombel olla
neid suuri imesid ja asju tegevad jüngrid.
See on hea ja austustväärt soov.
Tahan öelda, et Piibel on raamat, mis keerab kõik alati pea peale.
Polegi nii, et meie oleme suured ja võimsad. Hoopis Jumal on.
Nagu Joy ütles, me armastame, sest Jumal on meid enne armastanud.
Kui mõistsin, et Jumal tahab mind lihtsalt armastusega täita,
Jumal tahab, et ma tõesti juurdun Tema armastusse; usun ja mõistan,
võtan selle vastu, nõustun sellega ja hingan selles,
naudin ja hõljun selles
ning lasen sel mõjuda - siis see ongi Tema tahe.
Kõik muu saab alguse sellest.
Mäletan, kuidas Jumala armastus mind täitis...Võtsin kui looteasendi
ja nutsin oma Turu linna kodu põrandal, kui Jumala armastus mind täitis.
Vaimus olin Tema süles ja nutsin.
Tasapisi Tema armastus täitis mind nii, et olin täielikult kaitstud.
Mõistsin, et Jumal tahab seda teha. See on see alus, see südame maapind,
mis peab vastu ja kannab head vilja. Ja pärast polnud mul raske uskuda,
et Tal on tõesti head kavatsused minu suhtes
ja Tema Sõna peale võib kindel olla.
Mu usk sündis ja kasvas iseenesest.
Kõik algab Jumalast.
Me kõik, olgu noor või vana,
mees või naine, vanaema või väike väike laps,
kõik vajame armastust sama palju.
Kui oled paadutanud oma südame ja arvad, et saad hakkama ilma,
siis see üksnes näitab, et su süda on kõva
ja sa ei saa ilma hakkama.
Keegi meist ei saa ilma armastuseta hakkama.
Jumal tahab täita kõigepealt selle vajaduse.
Sellest algab kõik muu.
Õigupoolest on see väga lihtne asi.
Mõtlen, mida armastus tähendab?
Mis see õieti on? Kas see on õhus hõljuv jõud?
Mis see õieti on? Mis see armastus on?
Kui ma mõtlen suhtele oma lastega,
mõtetele ja tunnetele nende kohta,
siis ma mõistan, mis on armastus.
Ma tahan neile head. Ma tahan olla nende lähedal.
Tahan, et meil oleks hea suhe, tahan olla nende vastu sõbralik.
Kui neil on halb tuju, tahan lohutada neid.
Ja ma soovin neile tulevikuks head.
Et neil oleks süüa ja taskuraha.
Tahan, et nad leiaks hea kooli ja nende elu läheks hästi.
Sul on nende osas hea tahe. Ma isegi ohverdan ennast,
et neil oleks hea.
Teistpidi mõeldes - olgu, kui see on armastus
ja Jumal mõtleb minu suhtes sama moodi,
siis mõtleb Jumal minu kohta head.
Jumal tahab, et ma oleksin õnnelik. Jumal tahab olla minuga sõbralik.
Ta tahab mind lohutada, Ta ei taha, et ma kannataksin,
Ta tahab, et mul läheks hästi, et ma olen edukas, et mul on süüa,
et olen terve.
Ta soovib mulle head ja Ta ohverdab isegi ennast,
et minul oleks hea. Selline on Jumala armastus.
Hea maapind, mis kannab head vilja,
mis sünnitab püsivat usku, see, mis püsib läbi tule ja kivi
ja mistahes proovide, mida maailmas ette tuleb,
nii sinu kui meie elus, see mis vastu peab on see,
et oled juurdunud Jumala armastuses nii veendunult,
et sa tead, et sa tead, et sa tead, et Sina oled Jumala armas laps.
Kui Johannes oli olnud Jeesuse rinna najal,
ei kutsunud ta end enam kalameheks, vaid jüngriks, keda Jeesus armastas.
Ka sina oled see jünger, keda Jeesus armastab.
See on identiteet, mida pead uskuma ja vastu võtma.
Nüüd me palvetame.
Ka sul on aeg jääda vaikseks ja uskuda Jumala armastust
sinu elus ja sinu kohta. Ja rääkida seda välja.
Tänu, Issand, et Sina armastad meid kõiki sama palju.
Keegi meist ei ole tähtsam teisest ega vähem oluline kui teine.
Oleme kõik sama tähtsad.
Sa saatsid oma Poja surema meie eest.
Jeesus, Sa andsid oma elu meie eest, sest Sa armastasid meid.
Jeesus, palun, et Su armastus voolaks üle iga vaataja just nüüd.
Murdugu kõik takistused ja täitku Sinu arm ja armastus iga vaataja.
Tänu, Püha Vaim, et armastus on valatud meisse Sinu kaudu.
Püha Vaim puuduta ja vala oma armastus just nüüd iga vaataja üle.
Jeesuse nimel. Aamen.
Halleluuja. Issand on tõesti imeline.
Soovides toetada TV7 tööd, võid helistada 900 1777 (kõne hind 7 eurot) Täname)!
Kui soovid, võid annatada otse Taevas TV7 kontonumbritele,
mis peagi ekraanile ilmuvad.
Pea meeles, et Jeesus armastab Sind andes või andmata,
sest Jumala armastus on tingimusteta.
Ole õnnistatud Jeesuse nimel!
TV7 annetustelefon 900 1777 (hind 7 eur) Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin